EkBass/fiwiki-20250220-pages-articles huggingface dataset:
Perm (komit)

Perm (myös Perma, , Perem, Перемь) on muinaisista komeista ja heidän asuinalueestaan keskiaikaisissa venäläisissä lähteissä käytetty nimitys. Ensimmäisen kerran Perm mainitaan 1000-luvulla Nestorin kronikassa yhtenä venäläisille veroa maksaneista kansoista. Myöhemmin se esiintyy useasti Novgorodin verolääninä, heimoryhmänä tai erityisen kansan nimityksenä. Muun muassa Dmitri Bubrihin esittämän ja Venäjällä nykyään vallitsevan käsityksen mukaan venäläiset omaksuivat nimityksen karjalaisilta tai vepsäläisiltä, jotka kutsuivat komien kaukana sijainnutta asuinaluetta Perämaaksi. Suomalaisista tutkijoista Kustaa Vilkuna on pitänyt tätä Perämaa-etymologiaa vääränä.Kustaa Vilkuna: Bjarmia-artikkeli kirjassa Kihlakunta ja häävuode: Tutkielmia suomalaisen yhteiskunnan järjestymisen vaiheilta. Helsinki: Otava, 1964. Suomessa tällä teorialla ei enää olekaan kannatusta, vaikka vielä 1920- ja 1930-luvuilla muun muassa Jalmari Jaakkola viittasi siihen. Vytšegdan Permillä (ven. Пермь Вычегодская, Perm Vytšegodskaja) tarkoitettiin 1500-luvun alkuun saakka nykyisten komisyrjäänien asuinaluetta Vym-joella ja Vytšegdan keskijuoksulla. Sen muita nimityksiä ovat Vanha- ja Vähä-Perm. Nimitystä Suur- Perm (Пермь Великая, Perm Velikaja) käytettiin komipermjakkien esi-isien asuttamasta Kaman yläjuoksusta. Pienempiä alueita olivat Viledin Perm Viledin ja Luzan Perm Luza-joen varsilla. 1400–1500-luvun asiakirjoissa permiläisasutusta mainitaan olleen myös Pinegan varrella sekä Suhonan, Jugin ja Vytšegdan alajuoksuilla. Stefan Permiläinen ryhtyi käännyttämään komeja kristinuskoon vuonna 1380. Vuonna 1383 perustettiin Permin hiippakunta, jonka keskuksena toimi Vytšegdan Permin Ust-Vym. Suur-Permin alueelle kristinuskon levittivät Permin piispat 1400-luvun puolivälissä. Useimpien historiantutkijoiden mukaan samaa perua kuin Perm on viikinkien jostakin Vienanmereen rajautuvasta alueesta käyttämä nimitys Bjarmaland. ==Lähteet== == Aiheesta muualla == * Iivo Härkönen : Vanha Perma ja Savolotshi. Suomalainen maa idässä, Helsingin Sanomat Viikkoliite, 28.10.1928, nro 44, s. 3, Kansalliskirjaston digitaaliset aineistot Luokka:Komit Luokka:Venäjän historia
Héctor Baldassi

Héctor Walter Baldassi (s. 5. tammikuuta 1966 Río Ceballos, Argentiina) on argentiinalainen jalkapalloerotuomari. Hänestä tuli kansainvälinen erotuomari vuonna 2000. Baldassi on tuominnut maajoukkuetasolla arvokilpailuissa vuoden 2004 Copa Américassa ja vuoden 2008 kesäolympialaisissa. Myöhemmin uransa aikana hänet valittiin tuomitsemaan vuoden 2010 MM-kilpailuihin. Ensimmäisen ottelunsa turnauksessa hän tuomitsi 13. kesäkuuta 2010 Ghanan ja Serbian välillä. == Aiheesta muualla == * Esittely FIFA:n sivustolla Luokka:Argentiinalaiset jalkapallotuomarit Luokka:Vuonna 1966 syntyneet Luokka:Elävät henkilöt
Vasili Blücher

Vasili Konstantinovitš Blücher (myös Bljuher, ; 1. joulukuuta (J: 19. marraskuuta) 1890 Jaroslavlin läänin Barštšinkan kylä – 9. marraskuuta 1938 Moskova) oli neuvostoliittolainen upseeri. Vasili Blücher syntyi talonpojan perheeseen. Kansallisuudeltaan hän oli venäläinenМаршалы и Адмиралы флота Советского Союза]. Hän työskenteli viilarina Pietarissa ja Moskovan lähellä Mytištšissä. Vuosina 1910–1913 hän oli vangittuna lakkoliikkeeseen osallistumisen takia. Ensimmäiseen maailmansotaan Blücher osallistui sotamiehenä ja aliupseerina haavoittuen vakavasti. Sen jälkeen hän työskenteli Nižni Novgorodin lähellä Sormovossa sekä Kazanissa. Vuonna 1916 hän liittyi bolševikkipuolueeseen. Helmikuun vallankumouksen jälkeen Blücher teki puoluetyötä armeijassa. Marraskuussa 1917 hän oli pystyttämässä neuvostovaltaa Samaraan. Sen jälkeen hänet lähetettiin Tšeljabinskiin, jossa hänet valittiin vallankumouskomitean ja neuvoston puheenjohtajaksi. Tšekkoslovakian armeijakunnan kapinan jälkeen hän johti neuvostojoukkojen vetäytymistä Orenburgista, minkä johdosta hänet palkittiin Venäjän ensimmäisellä punaisen lipun kunniamerkillä. Hän osallistui divisioonankomentajana taisteluihin Koltšakin joukkoja vastaan, Kahovkan sillanpääaseman puolustukseen ja Perekopin valtaukseen. Vuosina 1921–1922 Blücher toimi Kaukoidän tasavallan sotaministerinä ja armeijan ylipäällikkönä. Helmikuussa 1922 hän johti valkoisen armeijan tuhoamista Volotšajevkan lähellä. Vuosina 1924–1927 hän työskenteli Kiinan Kantonin hallituksen sotilasneuvonantajana. Vuosina 1929–1938 hän toimi Neuvostoliiton Kaukoidän armeijan komentajana, ja hän johti sotatoimia Kiinan itäisen rautatien konfliktin aikana vuonna 1929. Hän oli Venäjän (1921–1924) ja Neuvostoliiton (1930–1938) toimeenpanevien keskuskomiteoiden jäsen. Vuonna 1934 hänet valittiin NKP(b):n keskuskomitean ehdokasjäseneksi. Vuonna 1935 hänet nimitettiin Neuvostoliiton marsalkaksi. Vuonna 1937 Blücher osallistui Neuvostoliiton korkeimman oikeuden erityistuomioistuimen jäsenenä Mihail Tuhatševskin ja puna-armeijan muiden johtajien tuhoamiseen. Kesällä 1938 hän johti japanilaisten vastaisia sotatoimia Hasanjärven alueella. Neuvostojoukkojen kärsimien tappioiden takia hänet erotettiin Kaukoidän armeijan komentajan tehtävästä elokuussa 1938. Saman vuoden lokakuussa hänet pidätettiin Stalinin käskystä syytettynä neuvostovastaisesta toiminnasta ja osallisuudesta aiemmin tuomittujen upseerien salaliittoon. Hän kuoli Lavrenti Berijan toimeenpaneman kidutuksen seurauksena kuulustelujen 18. päivänä. Hänen maineensa palautettiin vuonna 1956. ==Lähteet== == Aiheesta muualla == * Idän arvoitus - kenraali Blücher, Helsingin Sanomat, 24.03.1934, nro 81, s. 30, Kansalliskirjaston digitaaliset aineistot Luokka:NKP:n keskuskomitean jäsenet Luokka:Yleisvenäläisen toimeenpanevan keskuskomitean jäsenet Luokka:Neuvostoliiton korkeimman neuvoston jäsenet Luokka:Neuvostoliiton marsalkat Luokka:Stalinin vainoissa kuolleet Luokka:Vuonna 1890 syntyneet Luokka:Vuonna 1938 kuolleet
ASO Chlef

Association Sportive Olympique de Chlef () on algerialainen jalkapalloseura, joka perustettiin vuonna 1947. Sen kotistadionina toimii Boumezrag Mohamed Stadium, joka sijaitsee Chlefissa. Joukkueen paras saavutus on Algerian cupin voitto vuodelta 2005, sekä Algerian mestaruus vuodelta 2011. Joukkue on pelannut myös Afrikan Mestarien liigassa vuonna 2009, jossa sen matka jäi ensimmäiselle kierrokselle. ==Saavutukset== * Algerian mestaruus: 2011 * Algerian cup: 2005 ==Päävalmentajat== Kausi Valmentaja 2007–2008 Rachid Belhout 2009 Moussa Saïb 2013– Meziane Ighil ==Aiheesta muualla== * Virallinen kotisivu Luokka:Algerialaiset jalkapalloseurat Luokka:Vuonna 1947 perustetut urheiluseurat
Christine – tappaja-auto

Christine – tappaja-auto () on John Carpenterin ohjaama, vuonna 1983 ensi- iltansa saanut kauhuelokuva. Elokuva perustuu Stephen Kingin kirjoittamaan samannimiseen romaaniin. John Carpenter paitsi ohjasi elokuvan, myös sävelsi siihen musiikin. Hän on toiminut säveltäjänä eräissä muissakin ohjaustöissään, kuten vuoden 1978 elokuvassa Halloween – naamioiden yö. ==Juoni== Arnie Cunningham on 17-vuotias koulukiusattu nuorukainen, jonka ainoa hyvä ystävä on koulun suosittu jalkapalloilija Dennis. Eräänä päivänä Arnie huomaa eräällä pihalla vanhan 1950-luvun Plymouth Furyn, jota LeBay-niminen vanhus on myymässä. Arnie rakastuu oikopäätä Christineksi ristittyyn autoon ja ostaa vanhan romun itselleen Dennisin epäluulosta huolimatta. Arnien vanhemmatkaan eivät katso hyvällä auton ostoa, joten Arnie päättää viedä sen Darnellin huoltamoon, jossa hän voi kunnostaa sen ajokuntoon. Pian kuvioihin ilmestyy Leigh-niminen uusi oppilas, jonka kanssa Arnie aikoo seurustella. Sitten alkaa kuitenkin tapahtua outoja kuolemantapauksia. Autolla tuntuu olevan oma tahto, eikä se tunnu pitävän Arnien seuralaisesta. Se ei myöskään katso hyvällä, kun kiusaajat ahdistelevat Arnieta. Jossakin auton sisällä asustaa paha, äärimmäisen raivoisa voima, joka tahtoo kostaa kaikille, jotka ovat kohdelleet Arnieta kaltoin tai yrittävät vietellä Arnien pois läheisyydestään. Ajan myötä myös Arnie tuntuu muuttuvan. == Näyttelijät == ==Arvioita== Video-oppaassa vuodelta 1994 Christine – tappaja-auto sai kolme tähteä viidestä, mikä vastaa sanallista arviota ”hyvä”. ==Lähteet== Luokka:Yhdysvaltalaiset kauhuelokuvat Luokka:Yliluonnolliset jännityselokuvat Luokka:Yhdysvaltalaiset nuortenelokuvat Luokka:Vuoden 1983 yhdysvaltalaiset elokuvat Luokka:John Carpenterin ohjaamat elokuvat Luokka:Stephen Kingin teoksiin perustuvat elokuvat
Pelargonit

Pelargonit (Pelargonium) on suku kurjenpolvikasvien (Geraniaceae) heimossa. Suvussa on noin 280 lajia ja se on lajimäärältään kurjenpolvikasvien heimon toiseksi suurin suku. Suvun tieteellinen nimi tulee kreikan kielen haikaraa tarkoittavasta sanasta pelargos. Pelargonien levinneisyysalue kattaa Afrikan etelä- ja itäosat, Madagaskarin, Arabian, Turkin, Australian ja Uuden- Seelannin. Selvästi suurin osa lajeista kasvaa eteläisessä Afrikassa, erityisesti Etelä-Afrikan lounaisosissa sekä sen lähellä sijaitsevilla alueilla Namibiassa. Eteläisen Afrikan ulkopuolella kasvaa vain noin 30 lajia, lähinnä Itä-Afrikan hautavajoaman vuoristoalueilla sekä eteläisessä Australiassa. Muualla kasvaa vain muutamia pelargonilajeja; ne kasvavat Madagaskarilla, Arabian niemimaalla, Vähässä-Aasiassa, Sokotralla, Saint Helenalla, Tristan da Cunhalla ja Uudessa-Seelannissa. == Käyttö == Pelargonit ovat erittäin suosittuja koristekasveja ja lajeista on jalostettu runsaasti lajikkeita. == Lajeja, risteymiä ja lajikkeita == === Lajeja === * Pelargonium abrotanifolium – aaprottipelargoni * Pelargonium capitatum – ruusupelargoni * Pelargonium citronellum – sukaattipelargoni * Pelargonium crispum – sitruunapelargoni * Pelargonium denticulatum – hammaspelargoni * Pelargonium endlicherianum – turkinpelargoni * Pelargonium fulgidum – sinooperipelargoni * Pelargonium gibbosum – kyhmypelargoni * Pelargonium inquinans – tulipelargoni * Pelargonium ionidiflorum – orvokkipelargoni * Pelargonium odoratissimum – omenapelargoni * Pelargonium peltatum – riippapelargoni * Pelargonium quercifolium – suklaapelargoni * Pelargonium radens – lääkepelargoni * Pelargonium tetragonum – pillipelargoni * Pelargonium tomentosum – piparminttupelargoni * Pelargonium cotyledonis – sainthelenanpelargoni * Pelargonium grossularioides – kookospelargoni * Pelargonium tabulare – pöytävuorenpelargoni * Pelargonium vitifolium – viinipelargoni === Risteymiä ja lajikeryhmiä === * Pelargonium Domesticum-ryhmä (× domesticum) – jalopelargoni * Pelargonium × fragrans – tuoksupelargoni * Pelargonium × graveolens – palsamipelargoni * Pelargonium Zonale-ryhmä (× hortorum) – kotipelargoni == Lähteet == == Aiheesta muualla == * Suomen Lajitietokeskus: Pelargonit – Pelargonium * Finto: Kassu – Kasvien suomenkieliset nimet: Pelargonium Luokka:Kurjenpolvikasvit
Thomas Grace

Thomas Grace on kuvitteellinen hahmo yhdysvaltalaisessa televisiosarjassa Alias. Häntä esittää näyttelijä Balthazar Getty. ==Hahmon tarina== Thomas "Tom" Grace liittyy sarjaan viidennellä tuotantokaudella. Hänet palkataan APO:on Michael Vaughnin sekä myöhemmin Eric Weissin korvaajaksi. Hän käyttää kenttäkokemustaan hyväksi kouluttaessaan APO:n uutta agenttia, Rachel Gibsonia. Marshall Flinkman löytää tietoja, joiden mukaan Tom olisi ollut naimisissa, mutta uskoo sen olevan osa jotakin peiteroolia. Myöhemmin Sydney Bristow kidnapataan ja Tom osallistuu CIA:n päämajaan soluttautumiseen Sydneyn jäljittämiseksi. Tehtävän aikana Tom saa tilaisuuden etsiä salaisia tietoja, mistä selviää, että Tom oli ollut naimisissa, mutta hänen vaimonsa Amanda murhattiin. Tom jäljittää murhaajan, mutta kysyy häneltä tietoja "Kardinaali"-nimisen henkilön löytämiseen. Myöhemmin Rachel saa tietää Tomin tutkimuksista, mutta Tom ei kerro totuutta. Myöhemmin Rachel saa tietää, että Kardinaali oli määrännyt Tomin tapettavaksi, mutta Amanda olikin vahingossa saanut surmansa. Kostoksi Tom tappaa hänen vaimonsa murhaajan. Myöhemmin Tomin ja Rachelin välit lähenevät. Sarjan lopulla Julian Sark asettaa pommin metroon, joka tuhoaisi APO:n päämajan. Tom yrittää hidastaa pommin räjähtämistä ja häntä käsketään pakenemaan ajastimen mennessä alle 60 sekunnin. Ajan käydessä vähiin, Tom päättääkin jäädä pommin luo. Hän kertoo Rachelille, että jos aikaa olisi ollut enemmän, hän olisi pyytänyt häntä ulos. Itkuinen Rachel vastaa, että olisi suostunut kutsuun, minkä jälkeen pommi räjähtää. ==Lähteet== *Alias-sarja Luokka:Alias-sarjan hahmot Luokka:Kuvitteelliset salaiset agentit ja vakoojat
Fårupin kesäpuisto

thumb|Lynet-vuoristorata Fårupin kesäpuistossa. Fårupin kesäpuisto () on Tanskan Pohjois-Jyllannissa sijaitseva huvipuisto ja vesipuisto. Puisto avattiin 21. kesäkuuta 1975, ja siellä kävi lähes 600 000 vierasta kesäkaudella 2009. ==Historia== Ålborgilainen Kragelundin liikemiesperhe sai ajatuksen huvipuiston perustamisesta 1970-luvun alussa. Perhematkailu oli kasvavassa suosiossa Yhdysvalloissa, ja Anders Kragelund sai ajatuksen kokeilla perhematkailuun suuntautunutta huvipuistoa myös Tanskassa. Paikaksi valittiin Fårup Saltumin ja Blokhusin kylien välissä Pohjois-Jyllannissa. Huvipuiston rakentaminen aloitettiin vuonna 1974, ja se avattiin 21. kesäkuuta 1975. Puistoon oli sijoitettu trampoliineja, kanootteja ja hiekkalaatikkoja, ja siellä pystyi harrastamaan ratsastusta. Sisäänpääsymaksun suorittaja sai käyttää puistoa vapaasti. Myös alueen luonnon hyödyntäminen sai tärkeän osan kokonaiskonseptia. Avajaisvuonna puistossa oli 40 000 kävijää. Vuoteen 1977 mennessä vuotuinen kävijämäärä oli kasvanut 150 000:een. Puisto osti laajetessaan lisää tilaa naapurimaanomistajilta. Vuonna 1983 puistoon avattiin maan suurin vesiliukumäki ja vierailijamäärä oli kasvanut 350 000:een. Myöhemmin kävijämäärät vaihtelivat paljonkin riippuen sääolosuhteista. Vuonna 1988 kävijämäärä oli pohjalukemissa, etenkin koska Tanskaan oli avattu 11 "kesäpuistoa". Yritys kehitti kuitenkin uusia vetonauloja, ja sen vesipuisto avattiin vuonna 1989. Vuonna 1992 puiston uusi kävijäennätys oli 458 000. Huvipuistoon rakennettiin vuonna 2004 puinen vuoristorata - edellinen puuvuoristorata Tanskaan oli rakennettu 72 vuotta aikaisemmin. Falken- vuoristoradalla noustaan 20 metrin korkeuteen, ja sen huippunopeus on 75 km/h, joten siitä tuli Tanskan suurin ja nopein puurakenteinen vuoristorata. Rata valittiin myös saksalaisen Kirmes-vapaa-aikalehden arvosteluissa vuoden uutuudeksi samana vuonna. Vuoden kävijäennätys oli 551 837\. Seuraavan vuoden kävijäennätys oli 557 345, mutta märkä vuosi 2007 pudotti kävijämäärän 525 501:een. Vuonna 2008 huvipuistoon tuli uusi vuoristorata, Lynet, joka kiihdyttää 0–80 km/h kahdessa sekunnissa. Ennätyksellinen 35 miljoonan kruunun investointi nosti kävijämäärät uuteen ennätykseen, 578 586:een. Kirmes-lehti valitsi Lynetin Euroopan kolmen parhaan huvipuistouutuuden joukkoon samana vuonna. Vuonna 2009 kävijämäärät kasvoivat edelleen 586 191:een. ==Lähteet== ==Aiheesta muualla== *Fårupin kesäpuiston sivusto Luokka:Tanskan huvipuistot Luokka:Vesipuistot Luokka:Jammerbugtin kunta
Jukka Mäkinen

Jukka Pekka Mäkinen (s. 20. huhtikuuta 1953) on suomalainen TV-ohjaaja. Mäkinen on ohjannut yhteensä 14 TV-sarjaa ja käsikirjoittanut 11. Mäkisen tunnetuin ohjaus lienee Maalaiskomedia-sarja. == Filmografia == * Autopalatsi (1994) * Tule takaisin Billy Boy (1996) * Fakta homma (1996–1997) * Vain muutaman huijarin tähden (1998) * Kylmän kosketus (1999) * Kekkosen kaveri (2000) * Peräkamaripojat (2001) * Vaimonsa mies (2001–2002) * Mooseksen perintö (2002) * Rio ja Tinto (2003) * Hiljaista on (2003–2004) * Lehmän vuosi (2006) * Turvetta ja timantteja (2006) * Pirunpelto (2009, 2011, 2012, 2013) * Lottovoittaja (TV-elokuva) (2012) * Pintaa syvemmältä (2015) * Korpelan kujanjuoksu (2016–2018) == Aiheesta muualla == * Kulttuurin moniottelija Jukka Mäkisen rakastettuja maalaiskomedioita heinäkuun Toivotut-paketissa Luokka:Suomalaiset elokuvaohjaajat Luokka:Vuonna 1953 syntyneet Luokka:Elävät henkilöt
Rachel Gibson

Rachel Gibson on kuvitteellinen hahmo yhdysvaltalaisessa televisiosarjassa Alias. Häntä esittää näyttelijä Rachel Nichols. == Hahmon tarina == Rachel Gibson liittyy sarjaan viidennellä tuotantokaudella. Hän työskentelee tietokone-eksperttinä terroristiorganisaatio Prophet 5:lle, luullen työskentelevänsä CIA:lle. APO jäljittää hänet ja epäilee häntä viholliseksi, mutta Sydney Bristow tajuaa olleensa samassa tilanteessa työskennellessään SD-6:ssa. Rachel järkyttyy kuultuaan totuuden ja häntä käsketään palaamaan töihin kuin mitään ei olisi tapahtunutkaan, mutta hänen pomonsa Gordon Dean tajuaa tilanteen ja ajastaa pommin toimistoon. Pommi surmaa suuremman osan työntekijöistä, mutta Rachel pelastuu täpärästi. Hänet värvätään APO:on ja hänen perheensä laitetaan todistajansuojeluun, jotta Dean ei pääsisi heihin käsiksi. APO:ssa Tom Grace kouluttaa Rachelia, minkä jälkeen hän menee ensimmäiselle soolotehtävälleen, missä hän törmää Prophet 5:n puolella olevaan entiseen ystäväänsä Kelly Peytoniin. Hän avustaa myös Deanin vangitsemisessa, ja eräällä tehtävällään päätyy sänkyyn Julian Sarkin kanssa. Hän muuttaa Sydneyn luo asumaan, mutta hankkii myöhemmin oman asunnon. Rachel ihastuu Tomiin ja auttaa tätä löytämään vaimonsa murhaajan. Sarjan lopulla Arvin Sloane sieppaa Rachelin ja Marshall Flinkmanin, jotta he auttaisivat löytämään 1400-luvulla eläneen profeetan Rambaldin hautakammion, jota Sloane tarvitsee Rambaldin loppupelin selvittämisessä. APO onnistuu pelastamaan heidät, minkä jälkeen Sloane kuitenkin tuhoaa APO:n päämajan. Tom saa iskussa surmansa, mutta ennen kuolemaansa hän kertoo Rachelille, että olisi pyytänyt häntä treffeille, jos olisi selvinnyt. Myöhemmin Peyton saadaan kiinni ja Rachelin ansiosta tämä paljastaa Sloanen olinpaikan. Kun Prophet 5 on tuhottu, Rachel tajuaa, että hän ja hänen perheensä ei ole enää vaarassa. Hän päättää kuitenkin jäädä APO:on. Sarja päättyy, kun näytetään muutamia vuosia tulevaisuuteen, jolloin Rachelin kerrotaan olevan yhä CIA:lla töissä. ==Lähteet== * Alias-sarja Luokka:Alias-sarjan hahmot Luokka:Kuvitteelliset salaiset agentit ja vakoojat
Croyn rautatieasema

Croyn rautatieasema on vuonna 1842 avattu rautatieliikennepaikka Croyn kylässä Skotlannissa. Se sijaitsee Glasgow’n ja Edinburghin välisen rataosuuden varrella 18 kilometrin etäisyydellä Glasgow’n Queen Streetin rautatieasemasta. Asema palvelee Croyn lisäksi Kilsythin ja osittain myös Cumbernauldin asuinalueita. Glasgow’n ja Edinburghin väliä liikennöivistä kaukojunista suurin osa pysähtyy Croyn asemalla. Lisäksi asema on Glasgow’sta Alloan sekä Dunblanen suuntiin kulkevien lähijunien käytössä. Croyn asemalla on 940 liityntäpysäköintipaikkaa. Asemalta on myös bussiyhteyksiä Kilsythiin ja Cumbernauldiin. == Lähteet == == Aiheesta muualla == Luokka:Skotlannin rautatieliikennepaikat
Kellotalvikki

Kellotalvikki (Pyrola media) on lähinnä Euroopassa kasvava talvikkilaji. Suomessa lajia tavataan koko maassa. == Ulkonäkö ja koko == Kellotalvikilla on pitkä maarönsy, josta nousee 10–25 cm korkeita lehdettömiä kukkavarsia. Varsien juurella on vihreinä talvehtivia ruusukelehtiä. Paksut, kovat ja muhkuraiset lehdet ovat 3–5 cm pitkiä ja muodoltaan pyöreitä tai pitkänpyöreitä sekä pyöreäkärkisiä. Siipipalteinen ruoti on lehden lavan pituinen tai lyhyempi. Kellotalvikin kukinto on pysty terttu. Valkoiset tai punertavat kukat ovat kellomaisia, emin luotti on kukasta ulkoneva. Kellotalvikki kukkii Suomessa kesä-heinäkuussa.Retkeilykasvio 1998, s. 212. Kellotalvikki on kukiltaan kuin isotalvikin (Pyrola rotundifolia) ja pikkutalvikin (Pyrola minor) välimuoto. == Levinneisyys == Kellotalvikkia tavataan Alpeilta itään läpi Keski- ja Itä-Euroopan metsävyöhykkeen Uralille saakka. Pohjoisessa sitä tavataan Britteinsaarilla sekä Fennoskandiassa. Satunnaisemmin lajia tavataan myös muun muassa Kreikassa, Turkissa, Kaukasuksen alueella ja Etelä-Siperiassa.Den virtuella floran: Klockyrola Viitattu 20.6.2010. Suomessa kellotalvikki on yleinen Etelä- ja Keski- Suomessa. Pohjoisemmassa se on harvinaisempi.Lampinen, R. & Lahti, T. 2010: Kasviatlas 2009. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2009: Kellotalvikin levinneisyys Suomessa Viitattu 20.6.2010. == Elinympäristö == Kellotalvikki kasvaa tuoreissa ja kuivahkoissa valoisissa kangasmetsissä, harjuilla ja vaaranrinteillä. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Suomen Lajitietokeskus: Kellotalvikki (Pyrola media) *Kasviatlas 2022: Kellotalvikin (Pyrola media) levinneisyys Suomessa. *Pohjolan kasvien pauloissa: Pyrola media – kellotalvikki *Pinkka, Lajintuntemuksen oppimisympäristö: Kellotalvikki (Pyrola media) *Luontoportti: Kellotalvikki (Pyrola media) *Valokki – nettikasvio: Kellotalvikki (Pyrola media) *ITIS: Pyrola media *Flora of China: Pyrola media Luokka:Talvikit
Mini DisplayPort

Mini DisplayPort on Applen kehittämä ja VESAn standardoima näyttöliitäntä. Se on pienoisversio VESAn DisplayPortista. Liitäntää käytetään muun muassa Applen ja muiden valmistajien kannettavissa tietokoneissa sekä Applen pöytätietokoneissa. == Lähteet == Luokka:Apple Luokka:Väylät ja liitännät Luokka:Näyttöstandardit Luokka:Sähköliittimet
AKU.

AKU. oli Sanoma Magazines Finlandin enimmäkseen miehille tarkoitettu aikakauslehti. Lehden ainut numero julkaistiin 9. kesäkuuta 2010. AKU. perustuu Sanoma Uitgeversin suursuosion saaneeseen Donald-lehteen, joka julkaistiin Hollannissa kesäkuussa 2009. AKU.-lehden ensimmäisessä numerossa lehti paljasti ketkä ovat Suomen Aku Ankka, Roope Setä, Hannu Hanhi ja Pelle Peloton. Lehden päätoimittaja oli Jukka Heiskanen, joka toimii myös Aku Ankka -lehden päätoimittajana. Lehdestä julkaistiin vain yksi numero. Lehdestä otettiin 90 000 kappaleen painos, ja sitä myytiin 42 000 kappaletta. == Lähteet == == Aiheesta muualla == *AKU.:n kotisivut Luokka:Suomalaiset elämäntapalehdet Luokka:Ilmestymästä lakanneet suomalaiset aikakauslehdet Luokka:2010
Carlos Batres

Carlos Alberto Batres González (s. 2. huhtikuuta 1968 Guatemala, Guatemala) on guatemalalainen jalkapalloerotuomari. Hänestä tuli kansainvälinen erotuomari vuonna 1996. Batres tuomitsi ensimmäisen kansainvälisen ottelunsa 27. lokakuuta 1996, jossa kohtasivat Panama ja Kanada. Hän on tuominnut kahdesti MM-kilpailuissa vuosina 2002 ja 2010. == Aiheesta muualla == * Esittely FIFA:n sivustolla Luokka:Guatemalalaiset jalkapallotuomarit Luokka:Vuonna 1968 syntyneet Luokka:Elävät henkilöt
Obaman oppivuosi

Obaman oppivuosi – Amerikan idoli putosi maanpinnalle on Suomen entisen ulkoasiainministerin, myöhemmin Arizonan yliopiston professorin Keijo Korhosen kirjoittama pamfletti. WSOY julkaisi sen vuonna 2010. Kirja käsittelee Yhdysvaltain 44. presidentin Barack Obaman onnistumista virassaan ensimmäisen presidenttivuoden aikana. Se on jatkoa Korhosen vuonna 2008 ilmestyneelle pamfletille Pax Americana, joka käsitteli Obaman edeltäjän George W. Bushin onnistumista presidenttinä. == Aiheesta muualla == * Luokka:Suomalaiset politiikan tietokirjat Luokka:Vuoden 2010 kirjat Luokka:Pamfletit
Garuda Indonesian lento 152

Garuda Indonesian lento 152 oli Indonesian kansallisen lentoyhtiön Garuda Indonesian reittilento Jakartasta Medaniin Airbus A300 -koneella, joka 26. syyskuuta 1997 putosi metsään Medanin lähellä. Kaikki 234 matkustajaa ja miehistön jäsentä kuolivat onnettomuudessa. Se on eniten kuolonuhreja vaatinut yhden lentokoneen onnettomuus sekä Indonesian historiassa että vuonna 1997. Onnettomuuskone oli malliltaan Airbus A300-B4, rekisteritunnukseltaan PK-GAI ja valmistenumeroltaan 214. Se oli valmistettu Ranskassa vuonna 1982. Kone oli lentänyt onnettomuuspäivään mennessä yhteensä 27 095 tuntia, ja 16 593 lentoa. Se oli varustettu kahdella Pratt & Whitneyn JT9D-59A-suihkuturbiinimoottorilla.Final Report s. 20. Onnettomuuslennon kapteeni oli liittynyt Garuda Indonesialle tammikuussa 1978. Hänellä oli yhteensä 11 978 tunnin lentokokemus, josta 782 onnettomuuskonetyypillä. Perämies oli liittynyt lentoyhtiölle kesäkuussa 1976. Hänellä oli yhteensä 709 tunnin lentokokemus, josta kaikki kyseisellä konetyypillä.Final Report s. 18. Kapteeni oli suorittanut liikennelentäjän lupakirjan (ATPL) ja perämies kaupallisen lentäjän lupakirjan (CPL).Final Report s. 17. Kansalaisuus Matkustajat Miehistö Yhteensä 198 12 210 6 0 6 4 0 4 3 0 3 2 0 2 2 0 2 2 0 2 1 0 1 1 0 1 1 0 1 1 0 1 1 0 1 1 0 1 1 0 1 Yhteensä 222 12 234 == Lähteet == * === Viitteet === Luokka:Vuoden 1997 lento-onnettomuudet Luokka:Lento- onnettomuudet Indonesiassa
Saichania

Saichania (nimen merkitys: "kaunis") oli panssariselkiin kuulunut kasvinsyöjädinosaurussuku. Sukuun kuuluu yksi laji, tyyppilaji S. chulsanensis. Saichania eli 80 miljoonaa vuotta sitten myöhäisliitukaudella Campania-vaiheella. Saichanian fossiileja on löydetty Mongoliasta. == Nimi == Saichania tarkoittaa "kaunista". Nimi tulee holotyypin fossiileista, jotka olivat säilyneet hyvin. == Koko ja ominaisuudet == Saichania oli jopa 6,6 metriä pitkä, minkä johdosta se on yksi suurimmista tunnetuista ankylosaureista, vaikkakin koon suhteen se luultavasti jäisi suuremman Tarchian varjoon, mikä myös tunnetaan samasta muodostelmasta ja on kuvattu samaan aikaan kuin Saichania. Saichanian yksi mielenkiintoinen ominaisuus on sen suussa ollut kova kitalaki. Kovat kitalaet ovat dinosauruksilla käytännössä tuntemattomia, mutta niitä on ollut ankylosaureilla, kuten Euoplocephaluksella, mikä viittaa siihen, että ankylosaurit olivat ryhmänä melko hyvin kehittyneitä. Tämä tarkoittaa sitä, että Saichania olisi pystynyt hengittämään samalla kun se söi kasveja. Täten Saichanialla oli varaa käyttää enemmän aikaa ruuan jauhamiseen, salliakseen paljon tehokkaamman ruuansulatuksen. Lisäksi myöhäisliitukautisessa Mongoliassa oli laajoja kuivia alueita, joiden kasvit olivat sitkeämpiä ja enemmän ruuansulatusta vaativia kuin kosteikkojen pehmeät kasvit. Kova kitalaki saattoi myös auttaa Saichaniaa hengittämään helpommin. == Elinympäristö == Aasialaiset ankylosaurit elivät elinympäristöissä, jotka olivat lähes aina kuivia. Kuivan ilman hengittäminen kuivattaa myös keuhkoja, mikä aiheuttaa kosteuden häviämisen lisääntymisen hengityksen läpi, ja pitkittynyt alttius tällaiselle voi jopa aiheuttaa hengitysvaivoja. Saichanian ominaisuudet ovat auttaneet paljastamaan, kuinka hyvin se sopeutui kuiviin elinympäristöihin, joissa aasialaiset ankylosaurit elivät. == Fossiilit == Saichanian fossiileja on löydetty Mongoliasta. Löydettyihin fossiileihin kuuluu kalloja ja muita osittaisia jäänteitä. == Lähteet == Luokka:Ankylosauria
Juan Crespí

Isä Juan Crespí (1. maaliskuuta 1721 – 1. tammikuuta 1782) oli espanjalainen roomalaiskatolinen pappi ja tutkimusmatkailija. Crespi liittyi fransiskaaneihin 17-vuotiaana. Hän osallistui Kalifornian tutkimiseen 1700-luvulla. Crespí syntyi Palma de Mallorcassa Espanjassa ja kuoli Carmel- by-the-Seassa Kaliforniassa 60-vuotiaana. == Lähteet == Luokka:Espanjalaiset papit Luokka:Espanjalaiset tutkimusmatkailijat ja konkistadorit Luokka:Vuonna 1721 syntyneet Luokka:Vuonna 1782 kuolleet
.mu

.mu on Mauritiuksen Internet-maatunnus, jonka rekisteröinnistä vastaa MUNIC (Mauritius NIC) ja sponsoroinnista Internet Direct Ltd. Tunnusta on markkinoitu jonkin verran merkitsemään musiikkia (). Rekisteröintirajoituksia ei ole. Tunnus otettiin käyttöön 1995. == Aiheesta muualla == * IANA .mu whois mu mu sv:Toppdomän#M
.mv

.mv on Malediivien Internet-maatunnus, jonka rekisteröinnistä vastaa DhivehiNet ja sponsoroinnista Dhiraagu. .com.mv- ja .org.mv-tunnuksille ei ole rekisteröintirajoituksia. Tunnusta käyttävät online-rekisteröinti- ja WHOIS- palveluiden puutteen sekä suurien huoltomaksujen takia lähinnä vain hallitus ja suuret yritykset. Pienemmät yritykset alueella käyttävät mieluummin .com- ja .net-tunnuksia. == Aiheesta muualla == * IANA .mv whois mv mv sv:Toppdomän#M
Dhiraagu

Dhiraagu () on Malediivien suurin ja myös ensimmäinen, vuonna 1988 perustettu tietoliikenneyhtiö. Se oli vuosiin 2004 ja 2005 asti ainoa Internet- ja GSM- palveluista vastaamaan lisensoitu yhtiö. Yhtiön nimi on akronyymi sanoista Dhivehi Raajjeygé Gulhun (divehiksi ދިވެހިރާއްޖޭގެ ގުޅުން). Luokka:Malediivien talous Luokka:Tietoliikenneyhtiöt
Stephan Andersen

Stephan Maigaard Andersen (s. 26. marraskuuta 1981 Kööpenhamina, Tanska) on tanskalainen jalkapalloilija. Hän on seuratasolla pelannut kotimaansa lisäksi Englannissa, Ranskassa, Espanjassa ja Alankomaissa. Hän on pelipaikaltaan maalivahti. == Seurajoukkueura == Andersen aloitti ammattilaisuransa Hvidovre IF:n juniorijoukkueessa ja siirtyi sieltä Brøndby IF:ään. Hän kuitenkin lähti Brøndbystä talvella 1999, koska hänelle ei luvattu pitkäaikaista sopimusta. Andersen siirtyi takaisin Tanskan 1-divisioonaan, jossa hänen lahjakkuutensa huomattiin. Maaliskuussa 2002 Hvidovren omistaja, ammattilaismaalivahti Peter Schmeichel päätti purkaa Andersenin sopimuksen joukkueessa. Hän alkoi saamaan tarjouksia muutamilta englantilaisilta joukkueilta, muun muassa Aston Villalta ja Sunderland AFC:ltä. Jälkimmäinen kuitenkin päätti ostaa norjalaisen Thomas Myhren eikä huomioinut Andersenia, joka lopulta siirtyi Akademisk Boldklubiin, Tanskan SAS-Liigan mestarijoukkueeseen 2002. Kesäkuussa 2004 Andersen muutti Englantiin liittyäkseen Charlton Athleticiin. Siirtosumma oli tuolloin kahdeksan miljoonaa tanskan kruunua. Ensimmäisenä vuonna hän ei kuitenkaan saanut paljoa peliaikaa, mutta kaudella 2005–2006 joukkueen ykkösmaalivahdin Dean Kielyn loukkaannuttua hän sai mahdollisuuden pelata. Marraskuussa 2006 Andersen päätti palata Tanskan Superliigaan, Brøndby IF:ään ja sopimus astuikin voimaan tammikuussa 2007. Hän auttoi joukkueen voittamaan Tanskan cupin 2008 sekä valittiin parhaaksi tanskalaiseksi maalivahdiksi 2008. Sittemmin hän on pelannut muun muassa ranskalaisessa Evian TGFC:ssä. == Kansainvälinen ura == Andersen kutsuttiin Tanskan alle 21-vuotiaiden maajoukkueeseen kesäkuussa 2001, jossa hän syrjäytti kaksi vuotta vanhemman Rune Pedersenin. Joukkueessa Andersen ehti pelata 21 ottelua ja vuonna 2003 hänet valittiin Tanskan vuoden lahjakkaimmaksi alle 21-vuotiaaksi pelaajaksi. Maajoukkuedebyyttinsä hän teki maaliskuussa 2004 ystävyysottelussa Espanjaa vastaan. Hänet valittiin myös Tanskan joukkueeseen vuoden 2010 maailmanmestaruuskilpailuihin. Kaikkiaan hän on pelannut 30 maaottelua. == Lähteet == Luokka:Tanskalaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Sarjatalvikki

Sarjatalvikki eli kangassarjatalvikki (Chimaphila umbellata) on monivuotinen, pienikokoinen pysty varpukasvi. Aiemmin sen katsottiin kuuluvan terttutalvikkeihin eli talvikkeihin (Pyrola). == Ulkonäkö == Sarjatalvikki kasvattaa 10–25 cm korkean pystyn varren. Vihreinä talvehtivat lehdet ovat lyhytruotisia ja sijaitsevat varressa kierteisesti. Lehden lapa on 3–5 cm pitkä, kapean vastapuikea, tummanvihreä ja kiiltävä. Lehden kärki on lyhytsuippuinen ja laita isohampainen. Kukinto on 3–6 kukan sarja. Kukkaperät ovat pitkiä ja nystykarvaisia, kukat ovat noin 1 cm:n levyisiä ja väriltään vaaleanpunaisia. Sarjatalvikki kukkii Suomessa heinäkuussa.Retkeilykasvio 1998, s. 214.Ålands flora 2008, s. 167–168. Euroopassa ja Aasiassa tavattavat sarjatalvikit kuuluvat alalajiin umbellata. Pohjois-Amerikassa kasvaa kolmea muuta alalajia: occidentalis, cisatlantica ja acuta. == Levinneisyys == Sarjatalvikkia kasvaa Euroopassa Saksasta itään Uralille saakka. Pohjoisimmat esiintymät ovat Norjan, Ruotsin ja Suomen eteläosissa. Satunnaisemmin lajia tavataan myös Siperiassa. Sarjatalvikin kolmea muuta alalajia tavataan Pohjois-Amerikassa mantereen itä-, keski- ja länsiosissa. Suomessa sarjatalvikkia tavataan maan etelä-, keski- ja itäosissa. Laji on maassa suhteellisen harvinainen. Voimakkain kanta sillä on Itä-Suomessa. Sarjatalvikki on kuitenkin harvinaistunut niin, että se on uhanalaisarvioinneissa 2010 ja 2019 arvioitu silmälläpidettäväksi (NT) lajiksi Suomessa. == Elinympäristö == Sarjatalvikkia kasvaa kuivahkoissa kangasmetsissä ja harjuilla. == Käyttö == Uutettuna sarjatalvikkia on käytetty kansanlääkinnässä reumaattisten vaivojen hoitamiseen. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008. === Viitteet === == Aiheesta muualla == * Kasviatlas 2022: Sarjatalvikin eli kangassarjatalvikin (Chimaphila umbellata) levinneisyys Suomessa. * Pinkka – Lajintuntemuksen oppimisympäristö: Sarjatalvikki (Chimaphila umbellata) * Pohjolan kasvien pauloissa: Chimaphila umbellata – sarjatalvikki, kangassarjatalvikki Luokka:Kanervakasvit
Männistön kirkko

Männistön Pyhän Johanneksen kirkko on evankelisluterilaisten seurakuntien kirkko Linnanpellon kaupunginosan Kuopion Saarijärven asuinalueella. Vuonna 1992 valmistuneen kirkon ovat suunnitelleet arkkitehti ja akateemikko Juha Leiviskä ja arkkitehti Pekka Kivisalo, jotka voittivat kirkon suunnittelusta vuonna 1985 järjestetyn kutsukilpailun. thumb|left|275px|Kirkkosalin seinää ja kellotorni idästä. Leiviskä on suunnittelussaan pyrkinyt pienen ja suuren, matalan ja korkean, suljetun ja avoimen sekä varjoisan ja valoisan elävään vuorovaikutukseen. Rakennus on myös sisätiloiltaan arkkitehtonisesti erittäin merkittävä. Sisällä aulatilat johdattavat suureen kirkkosaliin, joka alttariseinineen muodostaa tilaprosessin huipennuksen. Leiviskän mukaan kirkkosalin tärkein rakennusaine on päivänvalo. Valo synnyttää tilaan vaihtelevia epäsuoria heijastuksia, jotka näkyvät voimakkaimmin juuri aamupäivällä päiväjumalanpalveluksen aikaan. Tilojen ilme muuttuu päiväsaikaan jatkuvasti auringonpaisteen ja pilvisyyden mukaan. Leiviskän sanoin kirkko on "instrumentti, jota valo soittelee". Korkea kirkkosali ja kirkon eteläpäässä oleva kellotapuli hallitsevat myös ulkoapäin rakennusryhmän näkymää. Kirkon etualalle jää laaja yhtenäinen puistoalue, ja pääsisäänkäynnit sijaitsevat alatasossa puiston puoleisella korotetulla terassilla. Kirkon urut ovat 25-äänikertaiset hollantilaistyyliset Verschueren-barokkiurut. Vaikka urkujen julkisivu on klassisten esikuvien mukainen, soittimen ulkoasu sulautuu hyvin kirkon persoonalliseen kokonaisilmeeseen. Kirkon alttaritaulun on tehnyt taidemaalari Markku Pääkkönen. Teoksen nimi on Valo, armo, lohdutus. Taiteilija Mirja Airas on luonut kirkon käytäville 45 akvarellimaalauksesta koostuvan sarjan, joka kertoo Paavo Ruotsalaisen elämäntyöstä ja sanomasta. == Lähteet == == Aiheesta muualla == Luokka:Kuopion kirkot Luokka:Suomen kivikirkot Luokka:Juha Leiviskän suunnittelemat rakennukset Luokka:Linnanpelto
BlizzCon

BlizzCon on Blizzard Entertainmentin vuosittainen järjestämä suurtapahtuma, jossa juhlitaan yrityksen merkittävimpiä pelisarjoja. Tapahtumassa järjestetään paneelikeskusteluja, joissa vierailee Blizzardin pelien työryhmää ja ääninäyttelijöitä keskustelemassa pelisarjansa tuotannosta. Ohjelmaan kuuluu myös pelien uuden sisällön esittelemistä ja kilpailuja. Paikalla myydään myös Blizzard Entertainmentin tuotteiden memorabiliaa. Osa osallistujista tapaa pukeutua suosikkihahmoikseen tapahtumaa varten. ==Tapahtumat== Vuosi Päiväys Kävijöitä Merkittävimmät tiedotukset Beta avain Ilmaisjaettava WoW-pelinsisäinen esine Pelattavat pelit 28\. - 29. lokakuuta World of Warcraft: The Burning Crusade The Burning Crusade Murky the Murloc lemmikki StarCraft: Ghost, The Burning Crusade ei järjestetty 3\. - 4. elokuuta 13 000 World of Warcraft: Wrath of the Lich King Wrath of the Lich King Murloc naamiaisasu StarCraft II, Wrath of the Lich King 10\. - 12. lokakuuta Diablo III Wizard hahmoluokka StarCraft II Polar Bear ratsu Wrath of the Lich King, StarCraft II, Diablo III 21\. - 22. elokuuta Big Download - 20,000 tickets sold for BlizzCon 2009; sold out in just eight minutes World of Warcraft: Cataclysm, Diablo III Monk hahmoluokka Grunty the Murloc Marine lemmikki Cataclysm, Starcraft II, Diablo III 22\. - 23. lokakuuta Diablo III Demon Hunter hahmoluokka Diablo III Deathy, Murloc naamioitunut Deathwingiksi Cataclysm, Starcraft II, Diablo III 21\. - 22. lokakuuta 26,000 World of Warcraft: Mists of Pandaria Murkablo, Murloc naamioitunut Diabloksi Mists of Pandaria, Starcraft II: HotS, Diablo III ei järjestetty 8\. - 9. marraskuuta Diablo III: Reaper of Souls 7\. - 8. marraskuuta Overwatch, StarCraft II: Legacy of the Void 6\. - 7. marraskuuta World of Warcraft: Legion, Warcraft: The Beginning 4\. - 5. marraskuuta Mean Streets of Gadgetzan, Hearthstonen lisäosa 3\. - 4. marraskuuta World of Warcraft: Battle for Azeroth 2\. - 3. marraskuuta Warcraft III: Reforged, Warcraft III: The Frozen Throne 1\. - 2. marraskuuta Diablo IV, Overwatch 2, World of Warcraft: Shadowlands ei järjestetty ==Lähteet== == Aiheesta muualla == * BlizzCon Luokka:Videopelinäyttelyt Luokka:Yhdysvaltain tapahtumat
Chaker Bargaoui

Chaker Bargaoui (s. 4. huhtikuuta 1983) on tunisialainen jalkapalloilija. Puolustavana keskikenttäpelaajana pelaava Bargaoui edustaa Tunisian pääsarjassa CS Sfaxienia. ==Ura== Bargaoui on pelannut vuodesta 2005 lähtien CS Sfaxienin riveissä, jossa hän on saavuttanut muun muassa Afrikan Confederation Cupin ja Tunisian cupin voitot. ===Maajoukkueura=== Bargaoui sai ensimmäisen maajoukkue kutsunsa 30. toukokuuta 2010 pelattavaan ystävyysotteluun Ranskaa vastaan, mutta ei päässyt ottelussa kentälle. Myöhemmin 20. kesäkuuta 2010 Bargaoui pelasi ensimmäisen maaottelunsa Sudania vastaan. == Saavutukset == * Tunisian cup: 2005, 2009 * Afrikan Confederation Cup: 2007, 2008 == Lähteet == * Kawarji Luokka:Tunisialaiset jalkapalloilijat Luokka:Vuonna 1983 syntyneet Luokka:Elävät henkilöt
Kake (täsmennyssivu)

Kake voi tarkoittaa seuraavia: * Kake, useista etunimistä käytetty puhuttelumuoto * Kake, päähenkilö Tom of Finlandin Kake-sarjakuvissa * Kake, Kake Randelinin albumi vuodelta 1984 * Kake, kaupunki Alaskassa * Kake, kaupunki Japanissa * KAKE, televisiokanava
Emotions

Emotions on yhdysvaltalaisen laulajan Mariah Careyn toinen studioalbumi. Albumi julkaistiin vuonna 1991 ja se koostuu pääasiassa vahvoista balladeista ja dance-musiikista. Albumin nimikkoraidasta tuli Careyn viides peräkkäinen Billboard Hot 100 -listan ensimmäisellä sijalla ollut laulu. Myös albumin kaksi muuta laulua, Can’t Let Go ja Make It Happen sijoittuivat listalla viiden parhaan joukkoon. Kuten aiemminkin, Carey oli mukana työstämässä albumiaan. Hän sai kaksi Grammy-palkinto-ehdokkuutta, Vuoden tuottaja, sekä Paras naisartistin laulusuoritus. Emotions-albumia myytiin nopeasti nelinkertaista platinaa. Tähän mennessä albumia on myyty yli 10 miljoonaa kappaletta maailmanlaajuisesti. Emotions on ensimmäinen MiniDiscinä julkaistu albumi. == Vastaanotto == Emotions-albumi sai hyvin vaihtelevia arvosteluja. Careyta kritisoitiin muun muassa runsaasta korkeiden äänten käytöstä, erityisesti nimikkoraidassaan, mikä esitteli hänen äänialaansa enemmän kuin aiemmat laulut. Rolling Stone -lehdessä kirjoitettiin, että "Careyn ääni on ainutlaatuinen, mutta valitettavasti tähän mennessä hänen laulunsa ovat olleet paljon enemmän vaikuttavia kuin ilmeikkäitä." Kritiikkiä keräsi myös se, että Carey kieltäytyi tekemästä kiertuetta, kuten esikoisalbuminsa julkaisun aikaan. Jotkut uskoivat, että Carey oli studiolaulaja, eikä osannut esiintyä yleisön edessä, ja että hänen kuuluisat korkeat äänensä olivat koneiden aikaan saannosta. Myöhemmin Carey kertoi jättäneensä kiertueet väliin, koska kohtaisi esiintyessään epävarmuutensa ja itsevarmuutensa puutteen. Emotions-albumi nousi Billboard 200 -listan sijalle neljä, kun sitä myytiin 129 000 kappaletta ensimmäisen viikon aikana. Albumi vietti listalla kaiken kaikkiaan kaksikymmentäseitsemän viikkoa. == Kappaleet == # # # # # # # # # # == Lähteet == Luokka:Vuoden 1991 albumit Luokka:Mariah Careyn albumit
Mehdi Marzouki

Mehdi Marzouki (s. 19. toukokuuta 1987 Tunis) on tunisialainen jalkapalloilija. Puolustavana keskikenttäpelaaja pelaava Marzouki edustaa Tunisian Ligue Professionnelle 2:ssa LPS Tozeuria. ==Ura== Marzouki aloitti ammattilaisuransa CS Hammam-Lifissa kaudella 2008-2009. Hän pelasi yhteensä kaksi kautta, kunnes siirtyi toukokuussa 2010 ES Saheliin neljän vuoden sopimuksella.Mehdi Marzouki officiellement étoilé! Mosaïque FM 11.5.2010 Viitattu 20.6.2010 ===Maajoukkueura=== Marzouki sai ensimmäisen maajoukkue kutsunsa 30. toukokuuta 2010 pelattuun ystävyysotteluun Ranskaa vastaan, mutta ei päässyt ottelussa kentälle. Myöhemmin 20. kesäkuuta 2010 Marzouki pelasi ensimmäisen maaottelunsa Sudania vastaan. == Lähteet == == Aiheesta muualla == * Kawarji Luokka:Tunisialaiset jalkapalloilijat Luokka:Vuonna 1987 syntyneet Luokka:Elävät henkilöt
Mikkel Beckmann

Mikkel Beckmann (s. 24. lokakuuta 1983 Virum, Tanska) on tanskalainen ammattilaisjalkapalloilija. Hän edustaa Nordsjællandia ja on pelipaikaltaan hyökkääjä. == Seurajoukkueura == Beckmann aloitti ammattilaisuransa Lyngby BK:ssa 2004. Joukkue nousi Tanskan Superliigaan kaudella 2007−2008. Fanit kutsuivat häntä ja toista Lyngbyn luottohyökkääjää Kim Aabechia "Aabeckmanin" kaksikoksi. Beckmann pelasi joukkueessa yhteensä 105 ottelua ja teki niissä 20 maalia kesään 2008 mennessä. Hän ei kyennyt pelaamaan kylmissä oloissa, joten loppukauden hän istui lähinnä vaihtopenkillä runsaan lumentulon takia. Elokuussa 2008 Beckmann solmi neljän vuoden sopimuksen tanskalaisen Randers FC:n kanssa, ja syyskuussa hän pelasi debyyttiottelunsa joukkueessa. Hän kärsi kauden alussa polvivaivasta, mutta pääsi jälleen marraskuussa 2008 pelaamaan. Toisella kaudella Beckmann pääsi joukkueen aloituskokoonpanoon ja loppukaudesta 2010 hän teki seitsemän maalia 15 ottelussa ja auttoi Randersin pysymään Superliigassa. == Kansainvälinen ura == Elokuussa 2004 Beckmann kutsuttiin Tanskan alle 21-vuotiaiden maajoukkueeseen, mutta hän ei pelannut otteluakaan. Tammikuussa 2008 Beckmann kutsuttiin harjoitusmaaotteluihin, jossa hän vakuutti valmennusjohdon. Hän teki maajoukkuedebyyttinsä tammikuussa 2008 ystävyysottelussa Sloveniaa vastaan. Toukokuussa 2010 hänet valittiin Tanskan joukkueeseen jalkapallon maailmanmestaruuskilpailuihin 2010 hyvin pelatun kevätkauden johdosta. == Lähteet == == Aiheesta muualla == *Lyngby BK profiili *Randers FC profiili *Viralliset Tanskan SAS-liigan tilastot *Tanskan jalkapallomaajoukkueen profiili Luokka:Tanskalaiset jalkapalloilijat Luokka:Vuonna 1983 syntyneet Luokka:Elävät henkilöt
Cannavaro

Cannavaro -nimisiä henkilöihin: * Fabio Cannavaro (s. 1973), italialainen jalkapalloilija * Paolo Cannavaro (s. 1981), italialainen jalkapalloilija.
Olé Olé Olé (The Name of the Game)

Olé Olé Olé (The Name of the Game) on vuonna 1987 julkaistu saksalainen hittikappale, jota laulettiin jalkapallo-tapahtumissa 1980-luvun loppupuolella. Esittäjän nimenä kappaleessa on The Fans. Kappaleen tuottaja on Roland Verlooven, säveltäjä Deja Armath ja julkaisija ZYX records. Singlen B-puolella on kappaleen instrumentaaliversio. Suomessa single nousi virallisen listan sijalle 7. == Kappaleet == # # == Lähteet == == Aiheesta muualla == * Discogs Luokka:Vuoden 1987 kappaleet Luokka:Saksalaiset musiikkikappaleet
Dora (nimi)

Dora on kreikkalaisperäinen naisen etunimi, joka on muodostunut lyhentymänä nimestä Dorothea, Theodora tai Isidora. Kaikissa näissä nimissä esiintyy kreikan kielen sana δῶρον (doron), joka tarkoittaa lahjaa. Suomessa nimi Dora on Digi- ja väestötietoviraston tietojen mukaan annettu vuoden 2019 loppuun mennessä 351 henkilölle. Doran nimipäivä on suomenruotsalaisen kalenterin mukaan 6. helmikuuta, joka on vanhastaan ollut varhaiskristillisen marttyyrin, Pyhän Dorothean muistopäivä. == Tunnettuja Dora-nimisiä == * Dora, oik. Ida Bauer, Sigmund Freudin potilaan peitenimi * Dora Bakoyannis (s. 1954), kreikkalainen poliitikko * Dora Boothby (1881–1970), brittiläinen tennispelaaja * Dora Carofiglio (s. 1963), italialainen italodiskolaulaja * Dora Carrington (1893–1932), englantilainen taidemaalari, eksentrikko ja feministi * Dora Dougherty Strother (1921–2013), yhdysvaltalainen lentäjä ja ilmavoimien upseeri * Dora Gordine (1895–1991), virolais-brittiläinen kuvanveistäjä * Dora Honnywill (1870–1959), brittiläinen jousiampuja * Dora d'Istria, oik. 'Helene Ghika, Helene Koltsova-Masalskaja (1828–1888), albanialais-romanialainen kirjailija * Dora Jung (1906–1980), suomalainen tekstiilitaiteilija * Dora Maar (1907–1997), ranskalainen valokuvaaja, runoilija ja taidemaalari * Dora Mazzone, venezuelalainen näyttelijä * Dora de Pédery-Hunt (1913–2008), unkarilais-kanadalainen kuvanveistäjä * Dora Pejačević (1885–1923), kroatialainen säveltäjä * Dora Ratjen (1918–2008), saksalainen korkeushyppääjä * Dora Russell (1894–1986), brittiläinen rauhanaktivisti, feministi ja pedagogi, Bertrand Russellin toinen puoliso * Dora Jessie Saint, Miss Read (1913–2012), brittiläinen kirjailija * Dora Wahlroos (1870–1947), suomalainen taidemaalari == Kuvitteellisia Dora-nimisiä == * Dora, tutkimusmatkailija animaatiosarjassa Seikkailija Dora * Dora Ankka, Mummo Ankan tytär ja Hannu Hanhen äiti Walt Disneyn sarjakuvissa == Lähteet == == Aiheesta muualla == Luokka:Etunimet
Silvo Plut

Silvo Plut (29. toukokuuta 1968 Novo mesto – 28. huhtikuuta 2007 Ljubljana) oli slovenialainen sarjamurhaaja. Hän raiskasi ja tappoi ensimmäisen uhrinsa, entisen koulutoverinsa Marjanca Matjašičin 16. helmikuuta 1990. Hän vapautui viidentoista vuoden vankeustuomiostaan ehdonalaiseen vapauteen vuonna 2003. 18. marraskuuta 2004 hän surmasi Serbiassa 25-vuotiaan Jasmino Djošićin. Plut pakeni Sloveniaan, joka kieltäytyi luovuttamasta häntä Serbialle. Kolmannen uhrinsa, 25-vuotiaan Ljubica Ulčarin, Plut surmasi 24. helmikuuta 2006. Hän myös haavoitti uhrin miestä. Oikeusistuin Ljubljanassa tuomitsi tekijän 2. lokakuuta 2006 vankeuteen 30 vuodeksi. 26. huhtikuuta 2007 serbialainen oikeusistuin Nišissä tuomitsi hänet 40 vuodeksi vankeuteen Djošićin tappamisesta. Plut teki itsemurhan sellissään Ljubljanassa ottamalla yliannostuksen unilääkkeitä. Luokka:Sarjamurhaajat Luokka:Slovenialaiset henkilöt Luokka:Itsemurhan tehneet Luokka:Vuonna 1968 syntyneet Luokka:Vuonna 2007 kuolleet
Toni Rossi ja Sinitaivas (albumi)

Toni Rossi ja Sinitaivas on samannimisen suomalaisyhtyeen ensialbumi vuodelta 1990. Levyllä yhtyeen omaa tuotantoa edustavat kappaleet "Kirgiisityttö" ja "Leikit vaan", jotka on tehnyt kitaristi Kari Kukkola. Viimeinen kappale "Morgan Kane" on instrumentaali. Levyn on julkaissut Audiovox Records sarjatunnuksella AXRLP-1009 045. Tuottajina ovat olleet Tom Vuori ja yhtye itse. Äänityksestä on huolehtinut Tom Vuori Production Nupurin Honkamajalla syksyllä 1990. Vuori on myös miksannut levyn Finnvoxin studioilla. Samassa paikassa Mika Jussila on tehnyt levyn editoinnin, CD-masteroinnin ja kaiverruksen. Valokuvat on ottanut Jouko Lehtola ja kannen ulkoasun on suunnitellut Kimmo Lehtola. Kiitoksissa on mainittu Harjun nuorisotalo sekä Kurre Yamaha-kitaran lainasta. == Muusikot == Toni Rossi ja Sinitaivas: * Toni Rossi - laulu * Kari Kukkola – kitara * Kimmo Lehtola – basso * Pete Parkkonen – rummut, perkussiot * Kimmo Pohjonen – haitari, huuliharppu Vierailijat: * Soni Heinilä – saksofoni A3 B2 * Timo Paasonen – trumpetti A3 * Markku Veijonsuo – vetopasuuna A3 * Juha Kapainen – taustalaulu B4 == Kappaleet == Kappaleiden sovitukset ovat yhtyeen omia. Kappaleessa "Sulamith" sovittajana on ollut yhtyeestä erityisesti Markku Veijonsuo. A-puoli: 1\. Kirgiisityttö - 3:48 : Säv. ja san. Kari Kukkola : © Bahama Music Oy 2\. Kun uskoin unohdukseen (Jet'Appartiens) - 2:41 : Säv. ja san. Becaud / Delaure, suom. san. Kari Kukkola : © Warner/Chappell Music Publ. Scand. 3\. Sulamith - 2:30 : Säv. ja san. Matti Jurva : © Fazer 4\. Pois raiteeltaan (His Latest Flame) - 2:35 : Säv. ja san. D. Pomus / M. Shuman, suom. san. Kari Kukkola : © Peer Music Scandinavia 5\. Kultaiset korvarenkaat (Golden Earrings) - 2:26 : Säv. V. Young, san. Livingston/Raymond/Evans, suom. san. Anja Eskonmaa : © Fazer 6\. Sait kai mitä hait (I Need Your Love Tonight) - 2:02 : Säv. S. Wayne, san. B. Reichner, suom. san. Kari Kukkola : © Peer Music Scandinavia B-puoli: 1\. Amor amor amor - 3:25 : Säv. ja san. G. Ruiz / M. R. Lopez, suom. san. Kerttu Mustonen : © Southern Music AB © Bahama Music Oy 2\. Sokeripala - 2:30 : Säv. trad., san. Reino Helismaa : © Fazer 3\. Yksinäinen pihlaja - 3:15 : Säv. ja san. Boris Mokrousov, suom. san. Pauli Salonen : © Fazer 4\. Leikit vaan - 3:19 : Säv. ja san. Kari Kukkola : © Bahama Music Oy 5\. Morgan Kane - 3:10 : Säv. Pjotr Filli : © Bahama Music Oy == Singlet == * Kirgiisityttö / Kultaiset korvarenkaat (7") (AXR 1990) * Sä leikit vaan / Sokeripala (7") (AXR 1990)) Luokka:Vuoden 1990 albumit Luokka:Toni Rossi ja Sinitaivas -yhtyeen albumit